Okresná prokuratúra Zvolen 
Trhová 1, 960 19 Zvolen 1 	

Sp. zn. : 2 Pv 217/10/6611	Zvolen, 30.1.2012
EEČ : 2-51-6-2012

U Z N E S E N I E

Trestná vec:	obvinený XXXXX 
Prečin:	útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Zvolen
Rozhodnutie:
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že dňa 26.03.2010 v čase okolo 15.05 hod. v meste XXXXX v blízkosti železničnej stanice, spoločne so svojím bratom XXXXX, nar. XXXXX, trvale bytom XXXXX - XXXXX po tom, čo obaja prešli spolu cez koľajisko na nepovolenom mieste, boli oslovení členom operatívnej hliadky železničnej polície, stržm. XXXXX, nar. XXXXX, trvale bytom XXXXX, ul. XXXXX ktorý po preukázaní príslušnosti k zboru železničnej polície služobným preukazom ich vyzval, aby zastali a preukázali svoju totožnosť, na čo sa obaja páchatelia dali na útek a keď XXXXX dostihol druhý člen hliadky npor. XXXXX, nar. XXXXX, trvale bytom XXXXX, XXXXX a položil mu ruku na plece so slovami „polícia stoj", tento sa otočil, chytil ho pod krk, zápasil s ním a snažil sa mu vytrhnúť, pričom npor. XXXXX použil hmaty a chvaty sebaobrany, následne ho zvalil na zem, kde počkal do príchodu stržm. Zajvalda, ktorý prevzal stráženie XXXXX, následne npor. XXXXX išiel za XXXXX, vybral z vrecka služobný preukaz, ukázal ho a oslovil ho „polícia, predložte preukaz totožnosti, pričom sa XXXXX rozbehol, obehol npor. Šufliarskeho a v behu kopol do chrbta stržm. Zajvalda, ktorý pridržiaval XXXXX, čím stržm. XXXXX, nar. XXXXX, trvale bytom XXXXX, XXXXX spôsobil pomliaždenie driekovej oblasti vľavo, pomliaždenie lakťového kĺbu vpravo s odreninou kože a otras lakťového nervu vpravo s dobou liečenia do 10 dní a npor. XXXXX , nar. XXXXX, trvale bytom XXXXX, XXXXX neutrpel žiadne zranenia vyžadujúce lekárske ošetrenie,  

Právna veta:
	Podľa § 215 ods. l písm. e/ Tr. poriadku trestné stíhanie  obv. XXXXX, nar. XXXXX XXXXX, trvale bytom XXXXX pre prečin útoku na verejného činiteľa podľa § 323 ods. 1 písm. a ) Tr. zákona formou spolupáchateľstva podľa § 20 Tr. zákona, zastavujem, nakoľko obvinený XXXXX nebol v čase činu pre nepríčetnosť trestne zodpovedný.
Odôvodnenie:

	
	Vyšetrovateľ OR  PZ ÚJKP Zvolen uznesením sp. zn. ORP-284/OVK-ZV-2010 dňa 26.03.2010 podľa § 199 ods. 1 Tr. por. začal trestné stíhanie a následne podľa § 206 ods. 1 Tr. por. vzniesol obvinenie XXXXX,  nar. XXXXX, trvale bytom XXXXX - XXXXX a XXXXX, nar. XXXXX v Banskej Bystrici, trvale bytom XXXXX - XXXXX, pre prečin útoku na verejného činiteľa podľa § 323 ods. 1 písm. a) Tr. zákona spáchaný formou spolupáchateľstva podľa § 20 Tr. zákona na tom skutkovom základe, že obv. XXXXX dňa 26.03.2010 v čase okolo 15.05 hod. v meste XXXXX v blízkosti železničnej stanice, spoločne so svojím bratom XXXXX, nar. XXXXX, trvale bytom XXXXX - XXXXX po tom, čo obaja prešli spolu cez koľajisko na nepovolenom mieste, boli oslovení členom operatívnej hliadky železničnej polície, stržm. XXXXX, nar. XXXXX, trvale bytom XXXXX, ul. XXXXX ktorý po preukázaní príslušnosti k zboru železničnej polície služobným preukazom ich vyzval, aby zastali a preukázali svoju totožnosť, na čo sa obaja páchatelia dali na útek a keď XXXXX dostihol druhý člen hliadky npor. XXXXX, nar. XXXXX, trvale bytom XXXXX, XXXXX a položil mu ruku na plece so slovami „polícia stoj, tento sa otočil, chytil ho pod krk, zápasil s ním a snažil sa mu vytrhnúť, pričom npor. XXXXX použil hmaty a chvaty sebaobrany, následne ho zvalil na zem, kde počkal do príchodu stržm. Zajvalda, ktorý prevzal stráženie XXXXX, následne npor. XXXXX išiel za XXXXX, vybral z vrecka služobný preukaz, ukázal ho a oslovil ho „polícia, predložte preukaz totožnosti, pričom sa XXXXX rozbehol, obehol npor. Šufliarskeho a v behu kopol do chrbta stržm. Zajvalda, ktorý pridržiaval XXXXX, čím stržm. XXXXX, nar. XXXXX, trvale bytom XXXXX, ul. Mládežnícka č. 755/1, spôsobil pomliaždenie driekovej oblasti vľavo, pomliaždenie lakťového kĺbu vpravo s odreninou kože a otras lakťového nervu vpravo s dobou liečenia do 7 dní a npor. XXXXX , nar. XXXXX, trvale bytom XXXXX, XXXXXeutrpel žiadne zranenia vyžadujúce lekárske ošetrenie.   

	V priebehu vyšetrovania boli na zápisnice o výsluchu svedka - poškodeného vypočutí poškodení npor. XXXXX a stržm. XXXXX, ktorí zhodne popísali priebeh incidentu tak, ako je uvedený vo výrokovej časti uznesenia. 

Obvinený XXXXX sa k uvedenému skutku v plnej miere priznal. Uviedol, že vedel, že je policajt, chytil ho pod krk, mrzí ho čo spravil.   

Bol vypracovaný znalecký posudok z odboru zdravotníctvo farmácia, odvetvie psychiatria od XXXXX a XXXXX, v rámci ktorého bol vyšetrený duševný stav obv. XXXXX. V znaleckom posudku znalci uviedli, že obvinený XXXXX v čase pred spáchaním činu, v čase jeho spáchania a aj v súčasnosti trpí duševným ochorením a to paranoidnou schizofréniou a organicky podmienenou poruchou osobnosti, ktorý ovplyvnila poznávacie, ovládacie a rozpoznávacie schopnosti obvineného v dobe spáchania trestného činu. Obvinený XXXXX v čase a dobe spáchania činu nebol schopný ovládať svoje konanie a rozpoznať protiprávnosť svojho konania. Obvinený je schopný na účasti v trestnom konaní a je schopný v súčasnej dobe chápať zmysel trestného konania len parciálne a taktiež zmysel udeleného trestu. Znalci vzhľadom k zistenému duševnému ochoreniu a aktuálnemu klinickému nálezu navrhujú uložiť obvinenému ochranné psychiatrické liečenie ambulantnou formou. 

S poukazom na uvedené skutočnosti bolo preto rozhodnuté podľa § 215 ods. 1 písm.e ) Tr. poriadku a trestné stíhanie obvineného XXXXX bolo zastavené, nakoľko nebol v čase činu pre nepríčetnosť trestne zodpovedný. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor